Diari Oficial de la Generalitat Valenciana


Sumari del DOGV 8092, del 26-07-2017 (2017/6783)

Desestiment del contracte número CNMY16/AT00A/59. Obres d'execució de mur de contenció i ampliació centre en l'IES Antonio José Cavanilles d'Alacant.
-----------------------------------------------------------------------------------------------------------------------------------------------------

### Dades del document

Número de DOGV
:   8092

Data del DOGV
:   26-07-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/6783


Data del document
:   19-07-2017

Organisme emissor
:   Conselleria d'Educació, Investigació, Cultura i Esport

Tipus de document
:   Anunci

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * contracte d'obres

Desestiment del contracte número CNMY16/AT00A/59. Obres d'execució de mur de contenció i ampliació centre en l'IES Antonio José Cavanilles d'Alacant. [2017/6783]  
Vista la documentació que hi ha en l'expedient de referència, en el que constitueix l'objecte del contracte les obres d'execució mur de contenció i ampliació centre, en l'IES Antonio José Cavanilles d'Alacant, expedient CNMY16/AT00A/59, de conformitat amb els següents,  
  
  
Antecedents de fet  
Primer: En data 6 de març de 2017 per la directora territorial d'Alacant (PDC Decret 125/2016) es resol la iniciació de l'expedient del contracte d'obres, per mitjà de procediment obert, amb adjudicació a l'oferta econòmicament més avantatjosa en funció d'un únic criteri, el preu, amb objecte de les obres d'execució de mur de contenció i ampliació centre en l'IES Antonio José Cavanilles, d'Alacant, el projecte de les quals va ser aprovat per la Unitat Tècnica de Construccions de la Direcció Territorial d'Educació, Cultura i Esport, d'Alacant, de data 13 de setembre de 2016, amb un pressupost de licitació de 86.739,24 ?, IVA exclòs.  
Segon: Amb data 6 de març de 2017, s'autoritza el document RA per a retenció de crèdit per a gastar, apunt 120.832 i número de proposta 2.854.  
Tercer: Amb data 27 de març de 2017, es publica en el DOGV núm. 8008, la licitació de les obres d'execució del referit projecte, sent l'últim dia de presentació d'ofertes el 24 d'abril de 2017.  
Quart: Amb data 12 de juny de 2017 s'efectua proposta d'adjudicació de les obres d'execució mur de contenció i ampliació centre, en l'IES Antonio José Cavanilles d'Alacant, a favor de la mercantil «Urgacén Viena 25 SL», amb CIF M68316000, per un import de 61.700 - (IVA exclòs), atés que es considera la proposició econòmicament més avantatjosa per a l'Administració, requerint a l'empresa proposada a presentar la documentació establida en la clàusula 10 del plec Tipus de Clàusules Administratives Particulars i a la constitució de la fiança definitiva per un import de 3.085,00 ?.  
Quint: En fase de proposta d'adjudicació, l'Arquitecte Cap de la Unitat Tècnica de Construccions d'esta Direcció Territorial d'Educació, Investigació Cultura i Esport, informa que s'han advertit errors en el projecte, que fan impossible la seua execució. Per resolució de l'Ajuntament d'Alacant de data 5 de juliol de 2017, es denega la llicència urbanística sol·licitada per a l'execució de les obres objecte del present expedient amb motiu que les mateixes es troben ocupant una superfície de sòl el destí del qual és viari públic, excedint de l'alineació oficial de la parcel·la edificable, per la qual cosa no es consideren viables.  
  
Fonaments de dret  
Primer: L'article 22.1 del Reial decret legislatiu 3/2011, de 14 de novembre, que aprova el text refós de la Llei de contractes del sector públic, estableix que els ens, organismes i entitats del sector públic no podran celebrar altres contractes que aquells que siguen necessaris per al compliment i realització dels seus fins institucionals. A este efecte, la naturalesa i extensió de les necessitats que pretenen cobrir-se per mitjà del contracte projectat, així com la idoneïtat del seu objecte i contingut per a satisfer-les, han de ser determinades amb precisió, deixant constància d'això en la documentació preparatòria, abans d'iniciar el procediment encaminat a la seua adjudicació.  
Segon: L'article 155 del text refós de la Llei de contractes del sector públic, d'acord amb el qual procedeix el desistiment dels procediments per infracció no esmenable de les normes de preparació i adjudicació del contracte, ja que les obres a executar es troben ocupant una superfície de sòl el destí del qual és viari públic, excedint de l'alineació oficial de la parcel·la edificable, per la qual cosa no es consideren viables.  
  
Sobre la base dels anteriors antecedents i fonaments de dret, per raons de seguretat jurídica i interés públic, vistos els articles 8 i 9 sobre desconcentració de competències, de la Llei 40/2015, d'1 d'octubre, de règim jurídic del sector públic, així com l'article 93 de la Llei 39/2015, d'1 d'octubre, del procediment administratiu comú de les administracions públiques, i de conformitat amb el Decret 125/2016, de 30 de setembre, del Consell, de desconcentració de competències en matèria de contractació d'obres i serveis en les direccions territorials de la Conselleria d'Educació, Investigació, Cultura i Esport, aquesta direcció territorial, resol:  
Primer. Desistir del procediment d'adjudicació de les obres d'execució de mur de contenció i ampliació en l'IES Antonio José Cavanilles d'Alacant, expedient CNMY16/AT00A/59, pels motius exposats anteriorment.  
  
Segon. Procedir a la devolució de la garantia depositada per la mercantil Urgacén Viena 25 SL, amb CIF A66125819, constituïda amb núm. 135756A705, per import de 3.085,00 ?, segons s'acredita amb la presentació de la carta de pagament núm. 3393729594424, de data 22 de juny de 2017.  
  
Tercer. Traslladar esta Resolució a l'empresa proposada provisionalment per a la seua adjudicació així com a la resta d'empreses licitadores per al seu coneixement i efectes, i procedir a la seua publicació en el DOGV i en la Plataforma de Contractació.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició, o bé cabrà plantejar directament recurs contenciós-administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la directora territorial de la Direcció Territorial d'Educació, Investigació, Cultura i Esport d'Alacant, en el termini d'un mes a comptar de l'endemà de la notificació.  
b) El recurs contenciós-administratiu haurà de plantejar-se davant del Jutjat del Contenciós Administratiu d'Alacant en el termini de dos mesos a comptar de l'endemà de la notificació.  
  
Alacant, 19 de juliol de 2017.- El conseller d'Educació, Investigació, Cultura i Esport, p. d. (D 125/2016; DOGV 7887, 30.09.2016), la directora territorial d'Educació, Investigació, Cultura i Esport: Virtuts Torró i Ferrero.